**Ministru kabineta noteikumu projekta „Grozījumi Ministru kabineta 2016. gada 14. jūnija noteikumos Nr. 365 “Darbības programmas “Izaugsme un nodarbinātība” 1.2.2. specifiskā atbalsta mērķa “Veicināt inovāciju ieviešanu komersantos” 1.2.2.3. pasākuma „Atbalsts IKT un netehnoloģiskām apmācībām, kā arī apmācībām, lai sekmētu investoru piesaisti” īstenošanas noteikumi”” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks  | Ministru kabineta noteikumu projekta “Grozījumi Ministru kabineta 2016. gada 14. jūnija noteikumos Nr. 365 “Darbības programmas “Izaugsme un nodarbinātība" 1.2.2. specifiskā atbalsta mērķa “Veicināt inovāciju ieviešanu komersantos" 1.2.2.3. pasākuma “Atbalsts IKT un netehnoloģiskām apmācībām, kā arī apmācībām, lai sekmētu investoru piesaisti" īstenošanas noteikumi " (turpmāk – Noteikumu projekts) mērķis ir Darbības programmas “Izaugsme un nodarbinātība” 1.2.2. specifiskā atbalsta mērķa “Veicināt inovāciju ieviešanu komersantos” 1.2.2.3. pasākuma “Atbalsts IKT un netehnoloģiskām apmācībām, kā arī apmācībām, lai sekmētu investoru piesaisti” (turpmāk – 1.2.2.3. pasākums) ieviešanas nosacījumu pilnveidošana. Noteikumu projekts paredz nepieciešamo grozījumu veikšanu nosacījumos, lai pilnveidotu 1.2.2.3. pasākuma ietvaros sniegtās apmācības komersantiem atbilstoši valdības apstiprinātajiem pasākumiem Covid-19 krīzes pārvarēšanai un ekonomikas atlabšanai.Noteikumu projekts stājas spēkā nākamajā dienā pēc tā izsludināšanas oficiālajā izdevumā “Latvijas Vēstnesis”. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ar 2020. gada 2. jūnija Ministru kabineta sēdes protokola Nr. 38 49.§ 8. punktā (Finanšu ministrijas izstrādātais informatīvais ziņojums “Par pasākumiem Covid-19 krīzes pārvarēšanai un ekonomikas atlabšanai”) noteikto, ka par informatīvā ziņojuma pielikumā minēto pasākumu “Cilvēkkapitāls” atbildīgā ir Ekonomikas ministrija, tiek sagatavoti nepieciešamie grozījumi, lai nodrošinātu augsta līmeņa apmācību un labās prakses pārņemšanu pasākumu iekļaušanai Latvijas Investīciju un attīstības aģentūras projektā.  |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 2016. gada 14. jūnijā tika apstiprināti Ministru kabineta noteikumi Nr. 365 “Darbības programmas “Izaugsme un nodarbinātība” 1.2.2. specifiskā atbalsta mērķa “Veicināt inovāciju ieviešanu komersantos” 1.2.2.3. pasākuma „Atbalsts IKT un netehnoloģiskām apmācībām, kā arī apmācībām, lai sekmētu investoru piesaisti” īstenošanas noteikumi” (turpmāk – MK noteikumi Nr. 365), kuru ietvaros līgumi noslēgti starp Centrālo finanšu un līgumu aģentūru (turpmāk – CFLA) un Latvijas Investīciju un attīstības aģentūru (turpmāk – LIAA), Latvijas Informācijas un komunikācijas tehnoloģijas asociāciju (turpmāk – LIKTA) un Latvijas Tirdzniecības un rūpniecības kameru (turpmāk – LTRK).Nodarbinātības padome trīs ministru – ekonomikas, izglītības un zinātnes un labklājības – sastāvā (izveidota 2016. gadā, lai veicinātu izmaiņas darba tirgū, nodrošinot tautsaimniecībai nepieciešamos speciālistus tādējādi sekmējot ekonomikas izaugsmi) š. g. aprīlī/maijā izstrādāja priekšlikumus 16 pasākumiem cilvēkkapitāla attīstībai, kas ir prezentēti un pārrunāti arī dažādās citās darba grupās. 14 pasākumi ir atbalstīti un to īstenošanai piešķirts finansējums. Ar 2020. gada 2. jūnija Ministru kabineta sēdes protokola Nr. 38 49. § (Finanšu ministrijas Informatīvais ziņojums “Par pasākumiem Covid-19 krīzes pārvarēšanai un ekonomikas atlabšanai”) 8. punktu noteikts, ka finansējums 20.09 mEUR apmērā ir sadalīts Nodarbinātības padomē apspriestajiem pasākumiem: *Digitālās apmācības, Augsta līmeņa apmācības un konsultācijas, Augstākās izglītības un vidējās profesionālās izglītības iestāžu absolventu monitorings un sabiedrības informēšanas kampaņa iedzīvotāju kopējā pieprasījuma veidošanai motivēt mācīties visas dzīves garumā.* Augsta līmeņa apmācības paredzētas uzņēmumu augsta un vidēja līmeņa vadītājiem, proti, valdes un padomes locekļiem, struktūrvienību vadītājiem un vietniekiem, kā arī speciālistiem. Augsta līmeņa apmācības nozīmē ne tikai mērķauditoriju, bet arī augsta līmeņa saturu – proti, ka tas ir vismaz maģistra līmenī un atbilst jaunākajām praktiskajām un teorētiskajām globālajām tendencēm un uzņēmējdarbības attīstīšanas paņēmieniem un rīkiem.2020. gada 11. augustā Ministru kabinets (protokols Nr. 47 84. § 2.3. punkts) apstiprināja Finanšu ministrijas sagatavoto Informatīvo ziņojumu “Par virssaistību izmantošanu Covid-19 seku mīkstināšanas pasākumiem ES fondu darbības programmas “Izaugsme un nodarbinātība” ieviešanā” saskaņā ar kuru 1.2.2. specifiskā atbalsta mērķa “Veicināt inovāciju ieviešanu komersantos” 1.2.2.1. pasākuma “Atbalsts nodarbināto apmācībām” un 1.2.2.3. pasākuma “Atbalsts IKT un netehnoloģiskām apmācībām, kā arī apmācībām, lai sekmētu investoru piesaisti” īstenošanai Ekonomikas ministrijai ir piešķirti 19.7 mEUR. 1.2.2.3. pasākumā paredzēto pasākumu īstenošanai plānoti 5 mEUR.1.2.2.3. pasākumā ekonomikas atveseļošanas plāna ietvaros ir plānots īstenot **divas jaunas – augsta līmeņa apmācību un labās prakses pārņemšanas – aktivitātes** LIAA projekta “Apmācību īstenošana ārvalstu investoru piesaistei” ietvarospapildus jau esošajai investoru apmācību aktivitātei.Komersanti pauž lielu ieinteresētību jaunu programmu atbalstā, tās tiks ieviestas, balstoties uz komersantu identificēto nepieciešamību, lai palielinātu savu eksportu, ražošanas jaudas, ātrumu, kvalitāti utt. Komersantu transformācija, ieviešot digitālus risinājumus, jaunus, konkurētspējīgus produktus un palielinot ražošanas jaudas un eksportu, ir īpaši svarīga Covid-19 krīzes izraisītajos apstākļos, kad bez šādas attīstības uzņēmumi zaudē konkurētspēju, bet toties attīstītākie nostiprina savu pozīciju pasaules tirgū. Augsta līmeņa apmācības un labās prakses pārņemšana stiprinās Latvijas augsta potenciāla un viedāsspecializācijas stratēģijai atbilstošo nozaru uzņēmumus,esošos un topošos eksporta čempionu pozīciju nostiprināšanai pasaules tirgū. No paredzētā virssaistību finansējuma atbalsts tiek paredzēts visa lieluma komersantiem - sīkais (mikro), mazais, vidējais, lielais, kas ir mērķauditorija jaunajām LIAA projekta aktivitātēm. Gadījumā, ja tiks piemērots React-EU mehānisms, Ekonomikas ministrija rīkosies proaktīvi, paredzot finansējuma nodalīšanu atbilstoši React-EU nosacījumiem.Nepieciešams paplašināt 1.2.2.3. pasākuma mērķi, līdz ar to tas ir ne vien piesaistīt valstij investorus, bet arī veicināt pašnodarbināto personu, sīko (mikro), mazo, vidējo un lielo komersantu produktivitāti, eksportspēju un darba efektivitāti, paaugstinot to nodarbināto kvalifikāciju un prasmes, lai veicinātu komersantu transformāciju atbilstoši globālajām tendencēm, nodrošinātu maksimālu eksportspēju un kāpinātu augstas pievienotās vērtības produktu ražošanu.Ņemot vērā augsta līmeņa apmācību un labās prakses pārņemšanas pasākumu būtību, **pasākuma mērķī nepieciešams iekļaut tādus mērķus kā komersantu transformāciju atbilstoši globālajām tendencēm un maksimālas eksportspējas nodrošināšanu** un attiecīgi labot MK noteikumu Nr. 365 **2. punktu**. Ar augsta līmeņa apmācību un labās prakses pārņemšanas pasākumiem 1.2.2.3. pasākumā ir nepieciešams paredzēt Eiropas Reģionālās attīstības fonda (ERAF) virssaistību finansējumu 5 000 000 *euro* apmērā, attiecīgi papildinot MK noteikumus Nr. 365 ar **9.1 punktu.** Tāpat attiecīgi nepieciešams palielināt **16.3. apakšpunktā minēto LIAA projekta īstenošanai pieejamo budžetu no 2 900 000 uz 7 900 000 *euro***. Vienlaikus jāievēro, ka virssaistību finansējums 5 000 000 *euro* apmērā ir paredzēts tikai un vienīgi MK noteikumu Nr. 365 22.2. un 22.3. apakšpunktā minēto darbību īstenošanai, kas ir jaunas aktivitātes un tajās gala labuma guvējiem pieteikšanās tiks organizēta atsevišķi ar jaunu pieteikšanos, proti, nodalīti no esošajām LIAA projekta aktivitātēm. LIAA projekta plānošanā un ieviešanā virssaistību izmaksas un aktivitātes ir skaidri jānodala no 22.1. apakšpunktā minētās darbības, proti, projekta budžetā virssaistību finansējums ir jānodala atsevišķi, iepirkumos jānorāda, kuras darbības tiks segtas no projekta esošā finansējuma un kuras no virssaistībām, u.tml. Tāpat atsevišķi jāuzskaita uzraudzības rādītāju izpilde. Tāpat **MK noteikumu Nr. 365 10.1 punktā** atsevišķi paredzēti virssaistību finansējuma ietvaros sasniedzamie uzraudzības rādītāji un to vērtības līdz 2023. gada 31. decembrim**:***Atbalstīto komersantu skaits - 240**Personas, kas saņēmušas nefinansiālu atbalstu - 900.*Komersantu atbalsta dalījums un aprēķina veids tiks norādīts rādītāju pasē.Esošajā MK noteikumu Nr. 365 **22. punkta** redakcijā LIAA projektā apmācības tiek organizētas, pamatojoties uz investoru pieprasījumu. Ņemot vērā vajadzības Covid-19 krīzes pārvarēšanai un ekonomikas atlabšanai – komersantu transformāciju maksimālai eksportspējai – nepieciešams paplašināt pamatojumu attiecīgu apmācību veikšanai, paredzot arī paša komersanta identificētās eksportspējas veicināšanas vajadzības, un līdz ar to precizēt MK noteikumu Nr. 365 **22. punktu, un papildinot ar 22.1 punktu,** paredzot, kaatbalsts tiek sniegts komersantiem, kuri izstrādā produktus, tehnoloģijas vai sniedz pakalpojumus RIS3 jomās. Komersantu vajadzību identificēšanu nodrošina LIAA atbilstoši attiecīgā LIAA iekšējā kārtībā noteiktai procedūrai.MK noteikumu Nr. 365 **23. punktā** nepieciešams veikt tehniskus precizējumus, ņemot vērā, ka obligātās publicitātes prasības ir noteiktas Eiropas Parlamenta un Padomes 2013. gada 17. decembra Regula (ES) Nr. 1303/2013, ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu, Eiropas Lauksaimniecības fondu lauku attīstībai un Eiropas Jūrlietu un zivsaimniecības fondu un vispārīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu un Eiropas Jūrlietu un zivsaimniecības fondu un atceļ Padomes Regulu (EK) Nr. 1083/2006) (turpmāk – Komisijas regula Nr. 1303/2013) līmenī un attiecas uz visiem ES fondu projektu finansējuma saņēmējiem, kas savstarpējā vienošanās nodrošina publicitātes pienākumu nodošanu atbalsta guvējiem vai paši nodrošina publicitātes prasību ievērošanu tur, kur tiek ieviests ES atbalsts. Pie tam, no līdzšinējās MK noteikumu Nr. 365 23. punkta redakcijas nav viennozīmīgi saprotams, kādus publicitātes pasākumus LIAA ir atļauts veikt atšķirībā no citiem 1.2.2.3. pasākuma finansējuma saņēmējiem, jo Komisijas regulas Nr. 1303/2013 XII pielikuma 2.2. sadaļas 2."b" punktā ir minēts tikai viens no daudziem finansējuma saņēmēja pienākumiem (XII pielikuma visa 2.2. sadaļa). Līdz ar to tiek vienādota pieeja visiem 1.2.2.3. pasākuma finansējuma saņēmējiem un novērsta neatbilstība Komisijas regulai Nr. 1303/2013.MK noteikumu Nr. 365 27. punktā noteikts, ka finansējuma saņēmējs apmācību īstenošanai piesaista ārējo pakalpojumu – apmācību sniedzējus. Nepieciešams **precizēt 27., 29., 54. punktu un 58.3. apakšpunktu,** paredzot, ka turpmāk LIAA projektā izmaksas par investoru apmācībām kā Latvijā, tā ārvalstīs, kā klātienē, tā attālināti tiks attiecinātas, nepiesaistot ārējo pakalpojumu, lai mazinātu birokrātiskos šķēršļus investoru piesaistē, kā arī tiks attiecinātas labās prakses pārņemšanas aktivitātes izmaksas, paredzot ka apmācību sniedzēju piesaista gala labuma guvējs – komersants, nodrošinot izmaksu ekonomisko pamatotību un izsekojamību. Tādējādi tiks samazināts administratīvais slogs un nodrošināta iespēja saņemt apmācības īsākā laika posmā pēc pieprasījuma, kas ir īpaši būtiski, ņemot vērā globālo tendenču un tehnoloģiju straujo attīstību. Savukārt augsta līmeņa apmācību īstenošanā LIAA piesaistīs ārējo pakalpojumu – apmācību sniedzējus, pamatojoties uz komersantu identificētajām apmācību vajadzībām. Precizēts, ka apmācības var sniegt ar komersantu saistīti uzņēmumi vai partneruzņēmumi, kas atbilst Komisijas regulas Nr. 651/2014 1. pielikuma 3. panta 2. vai 3. punktā noteiktajai definīcijai. Tā kā 1.2.2.3. pasākuma apmācības paredzētas cita starpā arī komersantu vadītājiem, valdes locekļiem, lai efektīvi celtu komersantu eksportspēju, attiecīgi nepieciešams paplašināt MK noteikumu Nr. 365 **32. punktā minēto nodarbinātā definīciju.**Nepieciešams attiecīgi papildināt MK noteikumu Nr. 365 **tiešo attiecināmo izmaksu sadaļu, precizējot 33.1.1.2. un 3.3.1.1.3. apakšpunktu un iekļaujot** **33.1.1.4., 33.1.1.5. un 33.1.1.6. apakšpunktu**. MK noteikumu Nr. 365 22.1. punkta darbībai plānots2 900 000 *euro*ERAFfinansējums, kas ietver arī projekta administrēšanas un netiešās izmaksas. Savukārt MK noteikumu Nr. 365 22.2. un 22.3. darbībām (kopā 5 000 000 *euro*ERAFfinansējuma) pirmsšķietami šobrīd tiek plānots attiecībā 3:1, paredzot iespējas finansējumu virssaistību ietvaros pārdalīt izmaksām atbilstoši tirgus pieprasījumam; virssaistību izmaksas ietver arī projekta administrēšanas, publicitātes pasākumu un netiešās izmaksas.Globālu uzņēmumu interese par jaunu starptautisko biznesa pakalpojumu centru atvēršanu Latvijā arvien pieaug. Šāda konkurence veicina attīstību un arī Latvijas kā globālu pakalpojumu centru izvietošanas vietas atpazīstamību, tādēļ investoriem, kas ietver arī starptautisko biznesa pakalpojumu centru sektoru, attiecināmās izmaksas papildinātas ar: * automatizācijas un robotizācijas risinājumu apmācību izmaksas. Modernizācija, tradicionālos procesus aizstājot ar digitāliem un automatizētiem risinājumiem, ir nozīmīgs solis ikviena uzņēmuma pastāvēšanā. Covid-19 pandēmijas izraisītās krīzes ietekme ir paātrinājusi digitālo transformāciju, jo gan privātai sektors, gan valsts iestādes ir pierādījušas savu spēju ātri pārkārtoties darbam jaunajos apstākļos, iespaidīgā apjomā digitalizējot procesus. Digitālu risinājumu piemērošana krīzes apstākļos tiek saredzēta kā iespēja sasniegt straujāku izrāvienu tautsaimniecības stabilizēšanai. Lai veicinātu uzņēmumu izpratni par ieguvumiem un nepieciešamajām pārmaiņām jau esošajos procesos, gūstot pieredzi arī no komersanta saistītajiem uzņēmumiem, noteikumu projekts paredz atbalstu komersantu nodarbināto apmācībām par digitalizācijas risinājumiem;
* nodarbināto atalgojuma izmaksas apmācību norises laikā arī Latvijā;
* apmācību maksa Latvijā. Tiek attiecināta tikai gadījumos, kad apmācības gala labuma guvējam tiek iepirktas ārpakalpojuma veidā ne no saistītā vai partneruzņēmuma. Ja apmācības gala labuma guvējam nodrošina saistītais uzņēmums vai partneruzņēmums, tad tiek attiecināta pasniedzēja darba samaksa, ietverot darba devēja valsts sociālās apdrošināšanas obligātās iemaksas, par darba stundām, nepārsniedzot apmācību kursu ilgumu;
* nodarbināto izmitināšanas izmaksas Latvijā. Ja nodarbinātais tiek komandēts tikai uz vienu dienu un var atgriezties patstāvīgajā dzīvesvietā, ievērojot normatīvajos aktos noteikto darba un atpūtas režīmu, izmaksas nebūtu atbalstāmas, bet, ja apmācības notiek Latvijā ārpus administratīvās teritorijas, kas ir nodarbinātā deklarētā dzīves vieta, tad nodarbināto izmitināšanas izmaksas ir attiecināmas, jo ir uzņēmumi, kas atrodas, piemēram, ārpus Rīgas, un apmācības organizē Rīgā. Paredzēts, ka komersantam LIAA būs jāiesniedz ne tikai apmācību plāns, bet arī apliecinājums.
* valodu apmācību izmaksas. Arī starptautisko biznesa pakalpojumu centru nodarbinātajiem nepieciešams pilnveidot valodu prasmes, lai veiksmīgi īstenotu plānotās inovācijas un radītu jaunus risinājumus iekšējām un tirgus vajadzībām, kas atbilst viedās specializācijas stratēģijas pamatvirzieniem. Pamatojoties uz investoru pieprasījumu paredzēt valodu kā zviedru, somu, dāņu, norvēģu, franču, vācu profesionālās terminoloģijas apmācības, investoriem piesaistot ārēju pakalpojuma sniedzēju vai organizējot iekšējās uzņēmuma valodu apmācības, pēc iekšēji izstrādātas apmācību programmas, kuras nodrošina sertificēts speciālists.

Augsta līmeņa apmācībās kā attiecināmās izmaksas paredzētas: * mentorings un konsultācijas ar mērķi paredzēt, ka tās var tikt sniegtas apmācāmajiem pēc nepieciešamības arī paralēli apmācībām dažādās kombinācijās – piemēram, ne vien no apmācību lektoriem, bet arī no citiem lektoriem un pusēm, kur ir nepieciešams konsultatīvs atbalsts konkrēta risinājuma radīšanā, attīstīšanā utt., kas var būt specifiskāks nekā kopējā apmācību programma. Lai nodrošinātu kvalitatīvu rezultātu, jāparedz iespēja konsultācijām un mentoringam piesaistīt apmācāmajiem nepieciešamos speciālistus ar augstāku specializācijas pakāpi konkrētos jautājumos;
* nodarbināto atalgojuma izmaksas apmācību norises laikā;
* nodarbināto izmitināšanas izmaksas, ja apmācības norisinās ārvalstīs;
* ārpakalpojuma veidā iepirkto apmācību maksa;
* ceļa (transporta) izmaksas, ja apmācības norisinās ārvalstīs;
* apmācībām izmantojamo mācību materiālu izmaksas.

Labās prakses pārņemšanas aktivitātē kā attiecināmās izmaksas paredzētas: * mentorings un konsultācijas ar mērķi paredzēt, ka tās var tikt sniegtas apmācāmajiem pēc nepieciešamības arī paralēli apmācībām dažādās kombinācijās – piemēram, ne vien no apmācību lektoriem, bet arī no citiem lektoriem un pusēm, kur ir nepieciešams konsultatīvs atbalsts konkrēta risinājuma radīšanā, attīstīšanā utt., kas var būt specifiskāks nekā kopējā apmācību programma. Lai nodrošinātu kvalitatīvu rezultātu, jāparedz iespēja konsultācijām un mentoringam piesaistīt apmācāmajiem nepieciešamos speciālistus ar augstāku specializācijas pakāpi konkrētos jautājumos;
* nodarbināto atalgojuma izmaksas apmācību norises laikā;
* nodarbināto izmitināšanas izmaksas, ja apmācības norisinās ārvalstīs;
* apmācību maksa. Tiek attiecināta tikai gadījumos, kad apmācības gala labuma guvējam tiek iepirktas ārpakalpojuma veidā ne no saistītā vai partneruzņēmuma. Ja apmācības gala labuma guvējam nodrošina saistītais uzņēmums vai partneruzņēmums, tad tiek attiecināta pasniedzēja darba samaksa, ietverot darba devēja valsts sociālās apdrošināšanas obligātās iemaksas, par darba stundām, nepārsniedzot apmācību kursu ilgumu;
* ceļa (transporta) izmaksas, ja apmācības norisinās ārvalstīs;
* automatizācijas un robotizācijas risinājumu apmācību izmaksas;
* apmācībām izmantojamo mācību materiālu izmaksas.

Jaunajām aktivitātēm apmācāmo nodarbināto skaitam netiks noteikti ierobežojumi, tiks attiecinātas to nodarbināto atalgojuma izmaksas, par kuriem projektā tiks sniegts pamatojums attiecīgo apmācību nepieciešamībai. LIAA neparedzēs ierobežojumus attiecībā uz nodarbināto atalgojumu vai apmācību ilgumu. Jaunajām aktivitātēm apmācībām izmantojamo mācību materiālu izmaksas par drukātiem vai audiovizuāliem materiāliem, kuri pēc apmācību beigām paliek projektā apmācīto nodarbināto īpašumā, ņemot vērā to paredzamās izmaksas, apjomu un nozīmi apmācību procesā, tiek paredzēti LIAA projekta tiešajās izmaksās. Tādēļ tiek precizēts MK noteikumu Nr. 365 **33.2.1.1. apakšpunkts,** paredzot izņēmumu uz jaunajām aktivitātēm, kuru ietvaros šīs izmaksas tiek finansētas no tiešajām izmaksām. Savukārt esošajām aktivitātēm piemērojami MK noteikumu Nr. 365 33.1.2.2. apakšpunkta nosacījumi.Ar konsultācijām un mentoringu MK noteikumu Nr. 365 ietvaros tiek saprastas individuālas, attiecīgi lektora vai citas jomā kompetentākas personas sniegtas konsultācijas, kas sniedz komersantam atbildi uz interesējošiem jautājumiem vai sniedz ieteikumus, atgriezenisko saiti par paveikto un plānoto un virza uz biznesa mērķu sasniegšanu.Līdz ar LIAA projekta un veicamo pienākumu paplašināšanu un budžeta palielinājumu ir paaugstināms maksimālais **projekta vadības izmaksu slieksnis no 36 000 uz 56 580 *euro*** gadā saskaņā ar Finanšu ministrijas izstrādāto vadlīniju Nr. 2.1 “Vadlīnijas attiecināmo un neattiecināmo izmaksu noteikšanai 2014.-2020.gada plānošanas periodā” 15.26. apakšpunktam. Attiecīgi tiek grozīts MK noteikumu Nr. 365 **33.1.2. apakšpunkts**. Latvijas komersantos ir nepieciešams veicināt izpratni par kompetences un prasmju nozīmi eksportspējas kāpināšanā, lai panāktu ne vien efektīvu valsts atbalstīto apmācību iespēju izmantošanu, bet arī palielinātu privātā sektora iniciatīvu un ieguldījumus nodarbināto apmācību nodrošināšanā atbilstoši aktuālākajām globālajām tendencēm. Tādējādi mārketinga aktivitātes, pasākumi un informatīvās kampaņas prasmju attīstīšanas motivācijai un eksportspējas celšanai sniedz ieguldījumu 1.2.2.3. pasākuma mērķa sasniegšanā, jo liek novērtēt kvalifikācijas celšanas un komersanta transformācijas nepieciešamību turpmākai konkurētspējai pasaules tirgū un eksportam. Līdz ar to komersanti tiek motivēti aktīvi ieguldīt transformācijai nepieciešamajās apmācībās arī savus līdzekļus, un tiek nodrošināts multiplikatora efekts uz tautsaimniecības struktūru. Tādēļ nepieciešams iekļaut **33.1.3. apakšpunktu** attiecībā uz LIAA projektu, paredzot **informatīvo pasākumu izmaksas, kopā nepārsniedzot 300 000 *euro***. Informatīvo pasākumu nodrošināšanai LIAA veiks iepirkumu. Savukārt MK noteikumu Nr. 365 33.2.2. apakšpunkts tiek piemērots projektu obligātajām publicitātes izmaksām un citiem informācijas un publicitātes pasākumiem par projekta ieviešanu, kas nav tieši saistīti ar projekta rezultātu sasniegšanu. Informatīvo pasākumu kopējo izmaksu ierobežojums paredzēts, lai nodrošinātu sabalansētu izmaksu attiecību starp gala labuma guvēju atbalsta pamatdarbībām (apmācībām) un darbībām multiplikatora efekta panākšanai (komunikācija mērķauditorijas uzvedības maiņai, proti, darbinieku apmācīšanu aktuālajās prasmēs). Izmaksu griesti noteikti, ņemot vērā kampaņu un citu komunikācijas aktivitāšu izmaksas, kuru mērķis ir mainīt plašas sabiedrības daļas viedokli un rīcību, piemēram, Valsts izglītības attīstības aģentūrai 2020. gadā noslēgts iepirkuma līgums „Pieaugušo izglītības projekta integrētās komunikācijas kampaņu koncepcijas izstrāde un īstenošana” par 164 905,50 *euro* bez PVN, Labklājības ministrijai 2019. gadā noslēgts iepirkuma līgums “Informatīvā kampaņa deinstitucionalizācijas procesa atbalstam Latvijā” par 121 020,00 *euro* bez PVN. Līdz ar to, prognozējot, ka var būt nepieciešamas divas kampaņas vai viena kampaņa un citas mazāka mēroga aktivitātes, kā finansējuma griesti noteikti 300 000 *euro*.MK noteikumu Nr. 365 33. punktā ir norādītas attiecināmās projektu īstenošanas izmaksu pozīcijas, 33.2. apakšpunktā ietverot netiešās attiecināmās izmaksas. Ņemot vērā Covid-19 krīzes radītos apstākļus un pasaules tendences attālināto tiešsaistes risinājumu ieviešanā, nepieciešams paredzēt iespēju apmācības nodrošināt klātienē un/vai tiešsaistē atbilstoši esošajām vajadzībām, iespējām un epidemioloģiskajiem apstākļiem paredzot arī tiešsaistes platformu abonementu izmaksas, tādēļ nepieciešams grozīt **33.2.1.2. apakšpunktu.**Lai nodrošinātu nepārprotamu izpratni par periodu, cik ilgi 1.2.2.3. pasākuma ietvaros komercdarbības atbalstu saskaņā ar Komisijas regulu Nr. 1407/2013 būs iespējams sniegt, nepieciešams precizēt **MK noteikumu Nr. 365 37. punktu** atbilstoši Eiropas Komisijas Konkurences ģenerāldirektorāta 2020. gada 2. jūlijā apstiprinātajai Komisijas regulai (ES) 2020/972, ar ko groza Regulu (ES) Nr. 1407/2013 attiecībā uz tās pagarināšanu un groza Regulu (ES) Nr. 651/2014 attiecībā uz tās pagarināšanu un attiecīgiem pielāgojumiem, ar kuru tas pagarina Regulas (ES) Nr. 1407/2013 un Regulas (ES) Nr. 651/2014 piemērošanas termiņu **līdz 2023. gada 31. decembrim**. Šie grozījumi MK noteikumos Nr. 365 1.2.2.3. pasākuma projektiem ir pielīdzināmi Ministru kabineta 2016. gada 14. decembra noteikumos Nr. 784 "Kārtība, kādā Eiropas Savienības struktūrfondu un Kohēzijas fonda vadībā iesaistītās institūcijas nodrošina plānošanas dokumentu sagatavošanu un šo fondu ieviešanu 2014.–2020.gada plānošanas periodā" 51.47. apakšpunkta izņēmumam, un Centrālā finanšu un līgumu aģentūra ir tiesīga pagarināt visus līgumus līdz 2023. gada 31. decembrim, neierobežojoties ar 6 mēnešu limitu. Ņemot vērā Covid-19 krīzes radītos apstākļus un pasaules tendences attālināto tiešsaistes risinājumu ieviešanā, nepieciešams paredzēt iespēju apmācības nodrošināt klātienē un/vai tiešsaistē kā ārvalstīs, tā Latvijā atbilstoši esošajām vajadzībām, iespējām un epidemioloģiskajiem apstākļiem. Līdz ar to tiek attiecīgi papildināts MK noteikumu Nr. 365 **38. punkts.**MK noteikumu Nr. 365 39. punktā noteiktā Komisijas regulas Nr. 651/2014 4. panta 1. punkta "n" apakšpunktā noteiktā **robežvērtības ievērošanas prasības ievērošana**, ka atbalstu nepiemēro, ja pārsniegts 2 milj. *euro* slieksnis vienam mācību projektam jeb apmācību tēmai, tiek realizēta, nodrošinot komersantiem plašu apmācību tēmu klāstu atbilstoši investoru un pašu komersantu vajadzībām. Atbilstoši EK sniegtajam skaidrojumam eWIKI sistēmā, jēdziens “apmācību” projekts” nozīmē katru atsevišķu apmācību jomu un maksimālā robežvērtība vienai apmācību jomai, kuru apgūst komersantu nodarbinātie, ir 2 mEUR. Apmācību izmaksas tiek detalizēti uzskaitītas no finansējuma saņēmēja puses gan plānojot apmācību iepirkumus, gan attiecinot gala labuma guvēja iepirktas mācības. Vienlaikus, ņemot vērā 1.2.2.3. pasākuma kopējo finansējumu, apmācību virzienu un tēmu skaitu, kā arī katra veida apmācībām nepieciešamo minimālo finansējumu, pasākuma ietvaros aritmētiski nav iespējama 2 milj. EUR sliekšņa pārsniegšana.Nodarbinātības padomes ietvaros diskutēts par nepieciešamību uzkrāt datus par apmācīto nodarbināto skaitu pa apmācību jomām, apmācīto nodarbināto atalgojumu pēc apmācībām un to izmaiņas piecu gadu laikā un apmācīto nodarbināto nodarbinātību piecu gadu laikā pēc apmācībām, ņemot vērā, ka finansējums no ES fondu virssaistībām ir piešķirts pasākumiem Covid-19 krīzes pārvarēšanai un ekonomikas atlabšanai. Ierosinām LIAA uzkrāt nepieciešamos datus par apmācītajiem abās jaunajās aktivitātēs – augsta līmeņa apmācības un labās prakses pārņemšana, informācijas pieprasījumu reizi gadā nosūtot Valsts ieņēmumu dienestam, un apkopoto informāciju pēc pieprasījuma iesniedzot Ekonomikas ministrijā. Līdz ar to MK noteikumu Nr. 365 **40. punkts tiek precizēts**, kas nosaka par **pienākumu LIAA uzkrāt kumulatīvos datus par virssaistību finansējuma ietvaros apmācīto nodarbināto atalgojumu un nodarbinātību un visiem finansējuma saņēmējiem uzkrāt datus par apmācīto nodarbināto skaitu pa apmācību jomām**. Atbilstoši praksē konstatētai nepieciešamībai un izvērtējot lietderības aspektu attiecībā uz regularitāti, kādā publicēt finansējuma saņēmēja tīmekļvietnē informāciju par projekta ieviešanu, nepieciešams grozīt MK noteikumu Nr. 365 **42. punktu**, nosakot, ka turpmāk **informācija tīmekļvietnē ir aktualizējama reizi sešos mēnešos**.Pašreizējā MK noteikumu Nr. 365 redakcijā atbalsts komersantiem LIAA, LTRK, LIKTA īstenotajos projektos tiek piemērots atbilstoši Komisijas 2014. gada 17. jūnija Regulai (ES) Nr. 651/2014, ar ko noteiktas atbalsta kategorijas atzīst par saderīgām ar iekšējo tirgu, piemērojot Līguma 107. un 108. pantu (Eiropas Savienības Oficiālais Vēstnesis, 2014. gada 26. jūnijs, Nr. L 187) (turpmāk – Komisijas regula Nr. 651/2014). Tā kā plānotās jaunās aktivitātes atbilstoši pasākumiem Covid-19 krīzes pārvarēšanai un ekonomikas atlabšanai **ir īpaši mērķētas sīko (mikro), mazo, kā arī vidējo un lielo komersantu atbalstam, MK noteikumos Nr. 365 ir nepieciešams ļaut piemērot gan *de minimis* atbalstu** atbilstoši Eiropas Komisijas 2013. gada 18. decembra Regulai (ES) Nr. 1407/2013 par Līguma par Eiropas Savienības darbību 107. un 108. panta piemērošanu *de minimis* atbalstam (turpmāk – Komisijas regula Nr. 1407/2013), gan atbalstu atbilstoši Komisijas regulā Nr. 651/2014 noteiktajam. Investoru apmācībām spēkā paliek esošais komercdarbības atbalsta regulējums un atbilstoši MK noteikumu Nr. 365 22.1. punktam tiek atbalstīti vidējie un lielie komersanti saskaņā ar Komisijas regulas Nr. 651/2014 nosacījumiem. MK noteikumu Nr. 365 redakcijā nepieciešams iekļaut *de minimis* atbalsta piemērošanas iespēju gala labuma guvējiem - komersantiem augsta līmeņa apmācību un labās prakses pārņemšanas aktivitāšu ieviešanā LIAA projektā. *De minimis* paredz augstākas atbalsta intensitātes, kas krīzes apstākļos ir īpaši nepieciešams komersantu atbalstam – tā kā šis projekts paredz jaunu atbalsta aktivitāšu ieviešanu LIAA projektam, arī *de minimis* atbalsta ieviešana attiecas tieši uz LIAA īstenoto projektu. Līdz ar to MK noteikumi Nr. 365 tiek papildināti ar **18.1 punktu**, kas nosaka, ka *de minimis* atbalsta saņēmējs nodrošina šo nozaru darbību vai izmaksu nodalīšanu, ja kāda no tā darbības nozarēm vai darbībām ir neatbalstāma. Vienlaikus svītrots MK noteikumu Nr. 365 61. punkts, ņemot vērā Komisijas regulas Nr. 651/2014 1. panta 3. punkta izņēmumus mācību gadījumā. Tāpat **MK noteikumi Nr. 365 papildināti ar *de minimis* atbalsta piemērošanas iespēju un nosacījumiem** – attiecīgi **grozīts 43.1., 51., 65. punkts, kā arī MK noteikumi Nr. 365 papildināti ar 68.-73. punktu**. 65. punkts precizēts, ietverot atbalsta kumulācijas iespējas Komisijas regulas Nr. 651/2014 ietvaros. MK noteikumu Nr. 365 **73. punktā** tiek noteiktas *de minimis* atbalsta intensitātes Covid-19 krīzes pārvarēšanai un ekonomikas atlabšanai nepieciešamajām cilvēkkapitāla aktivitātēm – augsta līmeņa apmācībām un labās prakses pārņemšanas pasākumiem. Ņemot vērā šo aktivitāšu akūto nepieciešamību komersantiem Covid-19 krīzes kontekstā, ierobežoto brīvo finanšu līdzekļu apstākļus komersantos krīzes dēļ un šo aktivitāšu īpaši augsto pievienoto vērtību uzņēmumu konkurētspējas celšanā, tikai šīm divām aktivitātēm 1.2.2.3. pasākuma ietvaros tiek piemērota augsta atbalsta intensitāte – sīkajam (mikro), mazajam un vidējam komersantam 100% apmērā pirmajiem trim komersanta atbalstam pieteiktajiem nodarbinātajiem un nākamajiem pieteiktajiem komersanta nodarbinātajiem – 85% apmērā. Maksimālā atbalsta intensitāte lielajam komersantam noteikta 85% apmērā.**MK noteikumu Nr. 365 64.1 punkts tiek precizēts, kurā** atsevišķiir noteikti **nelikumīga atbalsta atgūšanas nosacījumi** Komisijas regulas Nr. 1407/2013 piemērošanas gadījumā finansējuma saņēmējiem LTRK, LIKTA. MK noteikumi Nr. 365 papildināti ar **64.2 punktu**, kurā atsevišķi ir noteikti nelikumīga atbalsta atgūšanas nosacījumi Komisijas regulas Nr. 1407/2013 piemērošanas gadījumā gala labuma guvējiem LIAA projekta ietvaros. Ņemot vērā, ka komercdarbības atbalsta sniegšanas nosacījumu pārkāpumu var būt pieļāvusi gan finansējuma saņēmējs, gan atbalsta guvējs, grozījumi MK noteikumos Nr. 365 šo situāciju atrisina, ietverot normas vispārinājumu. MK noteikumi Nr. 365 papildināti ar **64.3 punktu**, nosakotnelikumīgā atbalsta atgūšanu Komisijas regulas Nr. 651/2014 piemērošanas gadījumā gala labuma guvējiem Tāpat MK noteikumi Nr. 365 papildināti ar **64.4 punktu**, nosakot atbalsta atmaksas kārtību, ja pārkāpumi konstatēti Komisijas regulas Nr. 1407/2013 ietvaros no finansējuma saņēmēja LTRK, LIKTA un Komisijas regulas Nr. 651/2014 ietvaros no gala labuma guvēja puses. Veicot uz komercdarbības atbalsta piešķiršanu saskaņā ar Komisijas regulas Nr. 651/2014 31. pantu, tiks ievēroti minētās regulas nosacījumi, tai skaitā stimulējošās ietekmes nosacījuma ievērošana. Tāpat, veicot komercdarbības atbalsta piešķiršanu saskaņā ar Komisijas regulu Nr. 1407/2013, tiks ievēroti minētās regulas nosacījumi, tai skaitā Komisijas regulas Nr. 1407/2013 3. panta 2. punktā noteiktā sliekšņa ievērošana. Lai nodrošinātu par MK noteikumu Nr. 365 65. vai 70. punkta kumulācijas korektu ieviešanu, MK noteikumi Nr. 365 papildināti ar **65.2 punktu**, kas nosaka, ka, ja potenciālais gala labuma guvējs plāno komercdarbības atbalsta kumulāciju, tas finansējuma saņēmējam iesniedz visu informāciju par plānoto un piešķirto atbalstu par tām pašām attiecināmajām izmaksām, norādot atbalsta piešķiršanas datumu, atbalsta sniedzēju, atbalsta pasākumu, piemēroto intensitāti un plānoto vai piešķirto atbalsta summu. Finansējuma saņēmējs pirms lēmuma par atbalsta piešķiršanu pieņemšanas izskata minētos dokumentus un pārliecinās par kumulācijas normu korektu izpildi, tai skaitā par piešķirtā atbalsta summu un atbalsta intensitātēm atbilstoši Komisijas regulai Nr. 651/2014 un Komisijas regulai Nr. 1407/2013. LTRK, LIKTA projektos tiek saglabāts esošais regulējums. Tāpat grozīts MK noteikumu Nr. 365 **57.3. apakšpunkts**, paredzot *de minimis* atbalsta piemērošanu, kā arī samazinot iestāžu administratīvo slogu atbalsta piešķiršanas procedūrā. Tā kā LIAA nav akreditētā iestāde Eiropas Parlamenta un Padomes Regula (ES) Nr. 1303/2013 (2013. gada 17. decembris), ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu, Eiropas Lauksaimniecības fondu lauku attīstībai un Eiropas Jūrlietu un zivsaimniecības fondu un vispārīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu un Eiropas Jūrlietu un zivsaimniecības fondu un atceļ Padomes Regulu (EK) Nr. 1083/2006 Regulas 1303/2013 2. panta 10. punkta izpratnē, tā vienam komersantam var piešķirt atbalstu ne vairāk kā 200 000 *euro* apmērā. MK noteikumi Nr. 365 papildināti ar **57.2. apakšpunktu.**Lai neradītu nekorektas interpretācijas risku attiecībā uz apmācību grafikā norādīto apmācību norises vietu, tiek precizēts MK noteikumu Nr. 365 **47.12. apakšpunkts**. Apmācību organizēšana tiešsaistē tiks saskaņota ar CFLA.MK noteikumu Nr. 365 **58.3. un** **58.4. apakšpunktā** nepieciešami tehniski grozījumi, precizējot atsauces uz grozījumu punktiem un paredzot atbalstu arī sīkajiem (mikro) un mazajiem komersantiem.Gadījumos, kad LIAA projekta īstenošanas gaitā veic iepirkuma procedūru, kā rezultātā slēdz trīspusējo līgumu ar apmācību sniedzēju un komersantu. Par sniegtajām apmācībām apmācību sniedzējs LIAA un komersantam katram izraksta rēķinu apmaksai. Ja apmācību sniedzējs ir pievienotās vērtības nodokļa (turpmāk – PVN) maksātājs, tad minētie rēķini tiek izrakstīti ar PVN. Apmācību sniedzēja izrakstītā rēķina LIAA kopsumma ar PVN nevar pārsniegt 70% no kopējām attiecīgajā trīspusējā līgumā noteiktajām apmācību izmaksām bez PVN sīkiem (mikro) mazajiem komersantiem un 60% - vidējiem komersantiem, un 50% - lielajiem komersantiem. Apmācību sniedzējs komersantam izraksta rēķinu par atlikušo daļu no attiecīgajā trīspusējā līgumā noteiktajām apmācību izmaksām, kas ir komersanta līdzfinansējums Projekta ietvaros. LIAA, atbilstoši normatīvajiem aktiem nodokļu politikas jomā, PVN nevar atgūt, tādēļ trīspusējā līguma ietvaros LIAA apmaksāto apmācību PVN izmaksas tiek ietvertas LIAA Projekta attiecināmajās izmaksās. Savukārt komersants atbilstoši valsts normatīvajiem aktiem nodokļu politikas jomā var atgūt trīspusējā līguma ietvaros tā apmaksāto apmācību PVN izmaksas.LIAA nodrošinās, lai Projekta attiecināmajās izmaksās ietvertā atbalsta intensitāte nepārsniegtu maksimāli pieļaujamo atbilstoši Regulas 651/2014 31. panta 4. punktā norādītajam. Paredzēts veikt grozījumus Eiropas Savienības struktūrfondu un Kohēzijas fonda 2014.-2020. gada plānošanas perioda darbības programmā “Izaugsme un nodarbinātība”, atsevišķi nodalot virssaistību finansējuma ietvaros atbalsta pasākumus, uzraudzības rādītājus, kā arī LIAA noslēgtajā līgumā ar Centrālo finanšu un līgumu aģentūru, veicot izsekojamu ERAF finansējuma un virssaistību finansējuma nodalīšanu. Paredzēts veikt grozījumus LIAA izstrādātajā iekšējā kārtībā, kas tiks saskaņota ar Ekonomikas ministriju, kā arī izvērtēta iespēja veikt grozījumus LIKTA un LTRK noslēgtajā līgumā ar CFLA.  |
| 3. | Projekta izstrādē iesaistītās institūcijas un publiskas personas kapitālsabiedrības | Ekonomikas ministrija. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt |  Atbalsta pasākuma mērķa grupa jeb gala labuma guvēji – pašnodarbinātas personas, sīkie (mikro), mazie, vidējie un lielie komersanti, kuru nodarbinātie tiek apmācīti un kuriem atbalsts tiek sniegts saskaņā ar Komisijas 2014. gada 17. jūnija Regulu (ES) Nr. 651/2014, ar ko noteiktas atbalsta kategorijas atzīst par saderīgām ar iekšējo tirgu, piemērojot Līguma 107. un 108. pantu, un Eiropas Komisijas 2013. gada 18. decembra Regulas Nr. 1407/2013 par Līguma par Eiropas Savienības darbību 107. un 108. panta piemērošanu *de minimis* atbalstam (Eiropas Savienības Oficiālais Vēstnesis, 2013. gada 24. decembris, Nr. L 352/1).  |
| 2. | Tiesiskā regulējuma ietekme uz tautsaimniecību un administratīvo slogu | Vērtējot projektu īstenošanas ietekmi uz administratīvajām procedūrām un to izmaksām, nav identificēts administratīvā sloga palielinājums ne finansējuma saņēmējiem, ne gala labuma guvējiem, ne fondu vadībā iesaistītajām institūcijām. Projekts sniedz ieguldījumu tautsaimniecības atlabšanai pēc Covid-19 krīzes, attīstot nodarbināto kvalifikāciju un līdz ar to komersantu konkurētspēju un eksportspēju, tādējādi iekarojot un nostiprinot komersantu pozīciju pasaules tirgos. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2020.gads** | Turpmākie trīs gadi (*euro*) |
| **2021** | **2022** | **2023** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2021. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022. gadam | izmaiņas, salīdzinot ar vidēja termiņa budžeta ietvaru 2022. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi: | 1 023 768 | 0 | 2 013 344 | 1 000 000 | 2 279 438 | 2 000 000 | 2 000 000 |
| 1.1. valsts pamatbudžets | 1 023 768 | 0 | 2 013 344 | 1 000 000 | 2 279 438 | 2 000 000 | 2 000 000 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi: | 1 023 768 | 0 | 2 013 344 | 1 000 000 | 2 279 438 | 2 000 000 | 2 000 000 |
| 2.1. valsts pamatbudžets | 1 023 768 | 0 | 2 013 344 | 1 000 000 | 2 279 438 | 2 000 000 | 2 000 000 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme: | 0 | 0 | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | X | 0 | X | 0 | X |
| 5. Precizēta finansiālā ietekme: | X | 0 | X | 0 | X | 0 | X |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | 2020. gada 2. jūnijā Ministru kabinets (protokols Nr. 38 49.§ 8. punkts) apstiprināja Finanšu ministrijas sagatavoto informatīvo ziņojumu “Par pasākumiem Covid-19 krīzes pārvarēšanai un ekonomikas atlabšanai” saskaņā ar kura pielikumu pasākumam “Cilvēkkapitāls” piešķirti 20.09 mEUR.2020. gada 11. augustā Ministru kabinets (protokols Nr. 47 84. § 2.3. punkts) apstiprināja Finanšu ministrijas sagatavoto Informatīvo ziņojumu “Par virssaistību izmantošanu Covid-19 seku mīkstināšanas pasākumiem ES fondu darbības programmas “Izaugsme un nodarbinātība” ieviešanā” saskaņā ar kuru 1.2.2. specifiskā atbalsta mērķa “Veicināt inovāciju ieviešanu komersantos” 1.2.2.1. pasākuma “Atbalsts nodarbināto apmācībām” un 1.2.2.3. pasākuma “Atbalsts IKT un netehnoloģiskām apmācībām, kā arī apmācībām, lai sekmētu investoru piesaisti” īstenošanai Ekonomikas ministrijai ir piešķirti 19.7 mEUR. 1.2.2.3. pasākumā paredzēto pasākumu īstenošanai plānoti 5 mEUR*.*Kopā publiskā finansējuma palielināšana 2021. gadā paredzēta 1 mEUR apmērā, 2022. gadā - 2 mEUR apmērā un 2023. gadā - 2 mEUR apmērā. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Projekts šo jomu neskar. |
| 8. Cita informācija | Nepieciešamo finansējumu Ekonomikas ministrija lūgs pārdalīt no 80.00.00 programmas „Nesadalītais finansējums Eiropas Savienības politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanai”, sākot ar 2021. gadu. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Projektā ir iekļautas tiesību normas, kas izriet no Komisijas Regulas (ES) Nr. 651/2014 (2014. gada 17. jūnijs), ar ko noteiktas atbalsta kategorijas atzīst par saderīgām ar iekšējo tirgu, piemērojot Līguma 107. un 108. pantu, Komisijas Regulas (ES) Nr. 1407/2013 (2013. gada 18. decembris) par Līguma par Eiropas Savienības darbību 107. un 108. panta piemērošanu *de minimis* atbalstam un Komisijas 2004. gada 21. aprīļa regulas (EK) Nr. 794/2004, ar ko īsteno Padomes Regulu (ES) 2015/1589, ar ko nosaka sīki izstrādātus noteikumus Līguma par Eiropas Savienības darbību 108. panta piemērošanai, prasības. |
| 2. | Citas starptautiskās saistības | Projekts šo jomu neskar. |
| 3. | Cita informācija | Nav. |

|  |
| --- |
| **1. tabulaTiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | Ar projektu tiek ieviesta Eiropas Savienības tiesību akta – Komisijas Regulas (ES) Nr. 651/2014 (2014. gada 17. jūnijs), ar ko noteiktas atbalsta kategorijas atzīst par saderīgām ar iekšējo tirgu, piemērojot Līguma 107. un 108. pantu, Komisijas Regulas (ES) Nr. 1407/2013 (2013. gada 18. decembris) par Līguma par Eiropas Savienības darbību 107. un 108. panta piemērošanu *de minimis* atbalstam un Komisijas 2004. gada 21. aprīļa regulas (EK) Nr. 794/2004, ar ko īsteno Padomes Regulu (ES) 2015/1589, ar ko nosaka sīki izstrādātus noteikumus Līguma par Eiropas Savienības darbību 108. panta piemērošanai, prasības.  |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu.Norāda iespējamās alternatīvas (t. sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Regulas 1407/2013 1. panta 2. punkts | Projekta 5. punkts. | Ieviesta pilnībā  | Neparedz stingrākas prasības |
| Regulas 651/2014 1. pielikuma 3. panta 2. vai 3. punkts  | Projekta 9. punkts.  | Ieviesta pilnībā  | Neparedz stingrākas prasības |
| Regulas 651/2014 31. pants vai Regula 1407/2013 | Projekta 23. punkts.  | Ieviesta pilnībā  | Neparedz stingrākas prasības |
| Regula 651/2014 vai Regula 1407/2013 | Projekta 25. punkts.  | Ieviesta pilnībā  | Neparedz stingrākas prasības |
| Regula Nr. 1407/2013; Regulas Nr. 794/2004 10., 11. pants | Projekta 29. punkts.  | Ieviesta pilnībā  | Neparedz stingrākas prasības |
| Regula 651/2014; Regula Nr. 1407/2013; Regulas Nr. 794/2004 10., 11. pants  | Projekta 30. punkts.  | Ieviesta pilnībā  | Neparedz stingrākas prasības |
| Regulas 651/2014 31. panta 4. punkts | Projekta 31. punkts.  | Ieviesta pilnībā  | Neparedz stingrākas prasības |
| Regulas 1407/2013 2. panta 2. punkts; 3. panta 2. punkts; 5. panta 1., 2. punkts; Regula 651/2014 | Projekta 33. punkts. | Ieviesta pilnībā  | Neparedz stingrākas prasības |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas? Kādēļ? | Projekts šo jomu neskar.  |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Saskaņā ar Komisijas 2004. gada 21. aprīļa Regulas (EK) Nr. 794/2004, ar ko īsteno Padomes Regulu (EK) Nr. 659/1999, ar kuru nosaka sīki izstrādātus noteikumus EK līguma 93. panta piemērošanai (turpmāk – Komisijas regula Nr. 794/2004) 4. panta 1.punktu, atbalsta finansējuma palielinājums par 5 mEUR ir uzskatāms par esošā atbalsta izmaiņām un saistībā ar to 20 darbdienu laikā no noteikumu projekta stāšanās spēkā ir jānosūta kopsavilkuma informācija Eiropas Komisijai atbilstoši kārtībai, kas noteikta Ministru kabineta 2014. gada 16. decembra noteikumos Nr. 759 "Kārtība, kādā Eiropas Komisijā iesniedz atbalsta programmu un individuālo atbalsta projektu paziņojumus un kopsavilkuma informāciju, un kārtība, kādā piešķir un anulē elektroniskās sistēmas lietošanas tiesības".15 dienu laikā pēc MK noteikumu Nr. 365 grozījumu stāšanās spēkā EM sagatavos un saglabās Eiropas Komisijas elektroniskās paziņošanas (SANI2) sistēmā aktuālo informāciju par atbalsta ieviešanu, proti, par atbalsta programmas beigu termiņa pagarinājumu. |
| Cita informācija | Nav. |
| **2. tabulaAr tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.Pasākumi šo saistību izpildei** |
| Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk – starptautiskais dokuments) datums, numurs un nosaukums | Projekts šo jomu neskar. |
| A | B | C |
| Starptautiskās saistības (pēc būtības), kas izriet no norādītā starptautiskā dokumenta.Konkrēti veicamie pasākumi vai uzdevumi, kas nepieciešami šo starptautisko saistību izpildei | Ja pasākumi vai uzdevumi, ar ko tiks izpildītas starptautiskās saistības, tiek noteikti projektā, norāda attiecīgo projekta vienību vai dokumentu, kurā sniegts izvērsts skaidrojums, kādā veidā tiks nodrošināta starptautisko saistību izpilde | Informācija par to, vai starptautiskās saistības, kas minētas šīs tabulas A ailē, tiek izpildītas pilnībā vai daļēji.Ja attiecīgās starptautiskās saistības tiek izpildītas daļēji, sniedz skaidrojumu, kā arī precīzi norāda, kad un kādā veidā starptautiskās saistības tiks izpildītas pilnībā.Norāda institūciju, kas ir atbildīga par šo saistību izpildi pilnībā |
| Iekļauj informāciju atbilstoši instrukcijas 58.1. apakšpunktam  | Nav. | Nav. |
| Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautiskajām saistībām | Projekts šo jomu neskar. |
| Cita informācija | Nav. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrības līdzdalība Projekta izstrādē īstenota atbilstoši Ministru kabineta 2009. gada 25. augusta noteikumiem Nr. 970 “Sabiedrības līdzdalības kārtība attīstības plānošanas procesā” 5. punktā 7.4.1 apakšpunktā, proti, sabiedrības pārstāvjiem tika dota iespēja rakstiski sniegt viedokli par Projektu tā izstrādes stadijā. |
| 2. | Sabiedrības līdzdalība projekta izstrādē | Projekts 2020. gada 27. jūlijā tika ievietots:1) Ekonomikas ministrijas tīmekļvietnē sadaļā “Sabiedrības līdzdalība” – “Diskusiju dokumenti” <https://www.em.gov.lv/lv/Ministrija/sabiedribas_lidzdaliba/diskusiju_dokumenti/> 2) Ministru kabineta tīmekļvietnē sadaļa “Sabiedrības līdzdalība” – “Ministru kabineta diskusiju dokumenti” <https://www.mk.gov.lv/lv/content/ministru-kabineta-diskusiju-dokumenti>  |
| 3. | Sabiedrības līdzdalības rezultāti | Komentāri, priekšlikumi nav saņemti.  |
| 4. | Cita informācija | Sabiedrību pēc projekta pieņemšanas informēs ar publikāciju oficiālā izdevumā “Latvijas Vēstnesis”, kā arī to ievietos bezmaksas normatīvo aktu datu bāzē [www.likumi.lv](http://www.likumi.lv).  |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Ekonomikas ministrija kā atbildīgā iestāde un CFLA kā sadarbības iestāde. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Nav plānota jaunu institūciju izveide, esošu institūciju likvidācija vai reorganizācija. |
| 3. | Cita informācija | Nav. |

Ekonomikas ministrs J. Vitenbergs

Vīza:

Valsts sekretāra pienākumu izpildītāja,

valsts sekretāra vietniece Z. Liepiņa

Rogule-Lazdiņa, 67013002

Una.Rogule-Lazdina@em.gov.lv

Blūmentāle, 67013133

Lauma.Blumentale@em.gov.lv